
NSTITUTI noſtri rationem finemque paucis accipe. Elegantias 

antiquorum marmorum crebro pervolventi mihi, magnoque ſtudio per- 
quirenti, a Mazochio, Smetio, Grutero, multiſque praeterea doctis viris 
editorum, magnopere placuere ſemper illa, quae metricis numeris abſoluta 
proſtant, epigrammata. Quae tamen cum, nonnifi cum praegrandi pluri- 
marum inſuper inſcriptionum farragine, diverſifſimi generis atque indolis, 
ſtyloque poetico minus expreſſarum, conjuncta reperiantur et complicata ; 
poemation, quaſi novum plane, nec inelegantem libellum concinnari poſſe 
putavi, fi delectu diligenter habito, lepidiſſima quaeque decerperem, ſecum- 
que una perſpicienda, ſeparatimque perlegenda, proponerem. Id quod ip- 
ſorum profecto poſtulabat inſignis venuſtas, tum lectorum commoditas. 
Etenim in lucem libertatemque, ſuaves vetuſtatis eruditae reliquias, e difficili 
illa monumentorum lapidumque congerie, qua dudum delituere, quaſi tenebris 
incluſae, magnaque reliquorum mole obrutae, vindicavimus, et in celebri- 
tatem quandam protraximus: quin et ſparſas antea diſſipataſque in unam com- 
pagem redigendo, longe facilius adeundas, percipiendaſque majori voluptate, 
pleniuſque quodammodo deguſtandas, effecimus. Porro, quid obſtat, quin 
e Latinis etiam, qualis illa Graecorum nobiliſſima, contexeretur inſcriptioni- 
bus anthologia? Neque interea me practeriit, ejuſmodi fere opus jam olim 
tentaſſe Joannem Baptiſtam Ferretium, quod et nuncupaverat MUSAE 
LAPIDARIAE *. Cum vero ille, five inſcitia five incuria, nonnulla ſaeculi 
recentis admiſcuerit, permulta licèt antiqua, parum vero ſapida, quaedam 
etiam metro minus adſtricta, non repudiaverit; omnia denique faede mendis 
oppleta, literiſque praeterea majuſculis quae punctis utique perpetuis diſtinctae 
fere moleſtae legentibus eſſe ſolent, expreſſerit, ne dicam quod liber ejus ob- 
ſoleverit, profecto nulla ſatis valida viſa eſt ratio, quo minus hic noſter etiam- 
num delectus, optimo jure, debuerit elaborari. 


* VERONAE, 1672. fol. 

In carminibus deligendis eo praeſertim proſpeximus, ut elegantiſſima ſolum, 
vel, quod idem fere ſonat, antiquiſſima quaelibet, adhiberentur. Quin et 
exquiſitiſſima monumenta, cum multis in locis conjecturis noſtris emendata, 
tum collatis undecunque exemplaribus, id quod minus antea ſtudioſe factum 
eſt, explorata, ſuo plerumque nitori, quaque caruere hactenus, integritati 
reſtituimus. Per omnia, demum, longe caſtigatiora, quam conſpicias 
alibi, dedimus. 


NoTULARUM ſeriem ſubjecimus exiguam, at nec prorſus inutilem. In 
illis ipſos Inſcriptionum libros fere omnes, ſaltem probatiſſimos, apud quos 
unumquodque a nobis editum conſervatur epigramma, ſingulatim recenſui- 
mus: appoſitis inſuper et pagina et numero, diligenterque deſeriptis. Neque 
enim hoc tantum fecimus, ut plerique, levi eruditionis oſtentandae ſtudio, 
quantum ut aperte conſtaret quibus auctoribus, quibuſque adjumentis, ad hoc 
opus acceſſerimus inſtructi: tum etiam, ut ad ipſos horum ſtudiorum fontes 
digitum videremur intendere. Lectionum porro variantum longe pleniſſimam 
ſegetem congeſſimus. His autem fere illas antepoſuimus, quae conſtant in 
exemplaribus eorum qui teſtantur ipſa ſe vidiſſe monumenta. At nec, in 
hac parte, nimis ſolliciti ſumus in parvis. Quod ad ritus attinet veterum, 
tum praeſertim quae ſpectant ad ſepulturam conſuetudines, reliquaque hu- 
juſmodi qualia frequentiſſime ſolent in antiquis marmoribus occurrere, in 
illis haud multum laboravimus explicandis. Neque enim hoc tulit prae- 
ſcriptus operi modus. Eorum ſiquis pleniorem velit notitiam, adeat per- 
eruditum omnis antiquitatis interpretem, ne caeteros nominem, Montfau- 
conum. Siquando tamen vis et venuſtas totius, ut fit nonnunquam, carminis, 
vel forte clauſulae, verteretur in aliquo minus noto more ſive inſtituto 
faeculi priſci, quo non expolito clareque perſpecto, vis illa et venuſtas plane 
nulla eſſet et interitura, attulimus, quantum in nobis fuit, lucem, quaeque 
difficilia videbantur et obſcura, breviter illuſtravimus. Eſt et ubi dictioni 
parum luculentae ſubvenimus; aliaque inſuper nonnulla, que ſcribenti fere 
ultro ſubnaſci facile crederes, obiter attigimus. 


Is 

Is autem mihi praecipue propoſitus eſt hoc delectu conficiendo finis, ut 
ad antiquiora Latini carminis exemplaria, magiſque ſincera, ſtudioſam ju- 
ventutem revocarem : tum, qualis vera eſſet epigrammatum ſpecies et 
effigies oſtenderem. Quippe falli graviſſime videntur illi, qui venerem vir- 
tutemque omnem hujus generis in fale ponunt et facetia ; idque a ſcriptore 
inprimis exigunt, ut ſupremus epigrammatis verſiculus quaſi feriat legentes 
aculeo. At ne veſtigium videmus feſtivitatis hujus in ejuſmodi carminibus, 
priſca adhuc florentique Graecia, tum priſtino Latio, compoſitis et elabo- 
ratis. Et profecto, ut libere quod ſentiam loquar, venuſtas horum carmi- 
num non tantum videtur in arguta concinnitate conſtare, quantum in pro- 
prietate quadam, quae licet arte et ſtudio efficienda eſt, non tamen a labore 
profectam fuiſſe ſuſpiceris. Nimirum ponitur in illis adhibendis ſententiis et 
conceptibus, quos rei ſubjectae natura, et argumenti ratio ſuppeditat ultro, 
quique faciles utique videntur atque ohvii; quos tamen alius quiſpiam, 
idem tentans, haud tum levi opera conſecutus eſſet, autem ſaltem inter ſe 
aeque ſcite compegiſſet, metroque ſubjeciſſet. Ad veritatem quam maxime 
accommodate hic proferuntur omnia. Rectae rationis limatique judicii, 
potius quam laſcivientis ingenii, fructus, viſae ſunt hae deliciae. At ſi ſua- 
vitas adſpergatur, fit non dulcis illa et decocta, ſed auſtera ac ſolida. Nimia 
enim jucunditas non diuturna in delectatione eſſe poteſt, eſtque faſtidio fini- 
tima. Porro, fit totius epigrammatis a capite ad calcem conformatio; juſta par- 
tium convenientia: color non fuco illitus, ſed ſanguine diffuſus; cultus nec 
diligentior nec ſumptuoſior; ornatus nudus ac tenuis, urbanus identidem, 
nec tamen artis expers penitus. Accedant munditiae illae teretes et 
minus operoſae. 


DEeN1qQuE, tum demum voti mei factum me compotem putavero, fi 
forte mea qualicunque opera, pertenui profecto ſpecimine, perfecerim, ut 
poeſeos Latinae reviviſcat antiquus genius; fi pro ſale et acumine, quibus 
lautitiis adeo delectari videmus recentes poetas, ſimplex tandem lepos, quo 
ſolo jucundiſſimoque veteres utebantur condimento, reſtitui poſſit et 


adhiberi. Vale. 

I. 


RO MAE. 
IN VILLA CAESARINA. 


MBRARUM fecura quies, animacque Piorum 


Laudatae, colitis quae loca ſancta Erebi; 
Sedes inſontem Magnillam ducite veſtras, 
Per nemora, et campos protinus Elyſios. 
Rapta eſt octavo, fatis inſtantibus, anno, 5 
Carpebat vitae tempora dum tenerae. 
Formoſa, et ſenſu mirabilis, et ſuper annos 
Docta, decens, dulcis, grataque blanditiis. 
Perpetuo talis gemitu lacrymiſque colenda, 
Infoelix aevo tam cito quae caruit: 10 
An foelix, aegrae, potius, ſubducta ſeneae ? 
Sic Hecuba flevit Pentheſilea minus. 
B 

II. 


R OMA E. 
D. M. 
Flaviae Dionyſiadis. 


Hic jacet exiguis Dionyſia flebilis annis, 
Extremum tenui quae pede rupit iter. 

Cujus in octava laſcivia ſurgere meſſe 
Coeperat, et dulces fingere nequitias. 

Quod ſi longa tibi manſiſſent tempora vitae, 
Doctior in terris nulla puella foret. 


Vix. ANN. vii. Mens, xi. DiE B. xv. Ho. vii. 


Antia Tibulla Vernae ſuae dulciſſ. fecit. 


III. 
re. 
Euodiae Cyparae. AN. vi. 


Sum caſtae cinerum Lapis puellae 
Cuſtos. Me relegens pius viator, 
Hujus cognita ſi tibi fuiſſet 


Virtus, lachrymulis tuis rigares. 


Ve 

IV. 


NEAPOLTLI. 
D. M. 


Gliconi. Vernae Dulcifl, 


Verna puer, puer O mi verna, quis ah, quis ab aura 


In tenebras rapuit perditus? Ah morerer 25. 


Ni tecum aſſidue loquerer, ni ſaepe jocando 
Fallerer, hinc dum te continuo aſpicio. 
Semper ero tecum, et ſi me ſopor occupet, umbram 


Te umbra petam, ergo unquam ne metue abs te abeam. 


V. 
ROMA E. 
Ruſticell. M. L. Cytheris. 


Quandocunque levis tellus mea conteget oſſa, 30 
Inciſum et duro nomen erit lapide; 

Siqua tibi fuerit fatorum cura meoru m, | 
Ne grave fit tumulum viſere ſaepe meum : 

Et quicunque tuis humor labetur ocellis, 
Protinus inde meos defluat in cineres. 35 

VI. 


In HoxTo PacanoruUm, ſub Cast Ta. 


Apollonia quae vocitabar 
Lapide hoc incluſa quieſco. 
Ipſo mihi flore juventae 
Ruperunt fila ſorores : 

Annos poſt decem et octo, 
Vetuerunt viſere lumen. 

Unum ſortita maritum, 
Servavi caſta pudorem. 

Mater miſera hoc monumentum 
Extruxit Olympias amens. 


Haec ſunt. Bene vive, viator. 


VII. 


In Urbe AIXME Taranteſiae in Alpibus. 


Silvane, ſacra ſemicluſe fraxino, 
Et hujus alti ſumme cuſtos hortuli, 
Tibi haſoe grates dedicamus maximas, 
Quod nos per arva, perque montis Alpicos, 


Tuique luci ſuaveolentis hoſpites, 


40 


45 


50 


Ne 


Lu 


INSCRIPTIONES. 9 
Dum jus guberno, remque fungor Caeſarum, 
Tuo favore proſperante ſoſpites. 
Tu me, meoſque, reduces Romam ſiſtito; 
Daque Itala rura te colamus praeſide: 55 
Ego jam dicabo mille magnas arbores. 


T. Pomroni Victorts. Proc. AUGUST. 


VIII. 
SF UL S&T L 


Artibus ingenuis cura perdocta ſuarum, 

Sortita egregium corporis omne decus; 
Nondum bis ſeptem plenis praerepta ſub annis, 

Hac Corale caſta condita ſede latet. 60 
Ludite felices, patitur dum vita, puellae ; 

Saepe et Formoſas triſtia fata ferunt. 


IX. 
ROM AE. 


Monumentum abſolvi ſumptu et impenſa mea; 
Amica tellus ut det hoſpitium oſſibus: 
Omnes quod optant, ſed foelices impetrant. 65 
Nam quid egregium, quidve cupiendum eſt magis, 

Quam libertatis ubi tu lucem acceperis, 
Feſſae ſenectae ſpiritum ibi deponere ? 


Quod innocentis argumentum eſt maximum. 


X. 
R OMA E. 


Memoriae M. Lucceii M. F. Nepotis Sex. Onuſianus. 


Cum praematura raptum mihi morte Nepotem 
Flerem, Parcarum putria fila querens ; 

Et gemerem triſti damnatam morte juventam, 
Verſaretque novus viſcera tota dolor; 

Me deſolatum, me deſertum, ac ſpoliatum 
Clamarem, largis ſaxa movens lacrimis : 

Exacta prope nocte, ſuos quum Lucifer ignes 
Spargeret, et volucri roſcidus iret equo : 

Vidi ſidereo radiantem lumine formam 
Aethere delabi ; non fuit illa quies; 

Sed verus juveni color et ſonus; et ſtatus ipſe 
Major erat nota corporis effigie: 

Ardentis oculorum orbes, humeroſque nitentis 


Oſtendens, roſeo reddidit ore ſonos: 


70 


FI 


80 

« Adfinis memorande! quid O me ad ſidera coeli 
Ablatum quereris? Define flere deum. 85 
Ne pietas ignara ſuperna ſede receptum 
Lugeat, et laedat numina triſtitia. 
Non ego Tartareas penetrabo triſtis ad undas, 
Non Acherontaeis tranſvehar umbra vadis : 


Non ego caeruleam remo pulſabo carinam, 90 


Nec Te terribili fronte timebo, Charon; 
Nec Minos mihi jura dabit grandaevus, et atris 
Non errabo locis, nec cohibebor aquis. 
Surge, refer matri; ne me nocteſque dieſque 
Defeat, ut maerens Attica mater Ityn. 95 
Nam me ſanta Venus ſedes non noſſe Silentùm 
Juſſit, et in coeli lucida templa tulit.” 
Erigor, et gelidos horror perfuderat artus; 
Spirabat ſuavi tinctus odore locus. 
« Die Nepos, ſeu tu, turba ſtipatus Amorum, TOO 
Laetus Adoneis luſibus inſereris; 
Seu grege Pieridum gaudes, diviſque Camaenis, 
Omnis coelicolum te chorus inſequitur; 
Seu libeat thyrſum gravidis agitare corymbis, 


Et velare comas palmite, Liber eris; 105 


12 INSCRIPTIONES. 
Paſcere ſi crinem, et lauro redimire capillos, 
Arcum cum pharetra ſumere, Phoebus eris. 
Indueris teretes manicas, Phrygiamque tiaram ? 
Non unus Cybeles pectore vivet Atys. 

Si ſpumantis equi libeat quatere ora lupatis, 
Cyllare formoſi membra vehes equitis. 

Sed quicunque deus, quicunque vocaberis heros, 
Sit ſoror, et mater, ſit puer incolumis. 

Haec dona unguentis, et ſunt potiora metallis, 


Quae non tempus edax, non rapit ira Jovis.“ 


XI, 
ROM AE. 


O utinam vivo potuiſſem praemia morum 
Reddere; nunc lacrimas accipe pro meritis. 

Nam ſemper, fateor, tacita te mente probavi, 
Detexit ſenſus ultima flamma meos. 

Tu columen rerum ſemper, tu, cura mearum, 
Nunc eris et luctus tu quoque cauſa mei. 

Oſſibus infundam quae nunquam vina bibiſti. 


a; = = , ö 


Oneſimi Anicetus cariſſimo fecit Domino. 


110 

120 

XII. 
RO MAE. 


Hujus Nympha loci, ſacri cuſtodia fontis, 
Dormio, dum blandae ſentio murmur aquae, 
Parce meum, quiſquis tangis cava marmora, ſomnum 125 


Rumpere; five bibas, fave lavere, Tace. 


XIII. 
TARRAC ONE. 
D: 
Eutycheti Auri. AN. xxii. ; 
Fl. Rufinus et Semp. Diofanius Servo B. M. F. 


Hoc rudis aurigae requieſcunt offa ſepulchro, 

Nec tamen ignari flectere lora manu. 
Jam qui quadrijugos auderem ſcandere currus, 

Et tamen a bijugis non removerer equis. 130 
Invidere meis annis crudelia fata, 

Fata quibus nequeas oppoſuiſſe manus. 
Nec mihi conceſſa eſt morituro gloria Circi, 

Donaret lacrymas ne pia turba mihi. 

C 

Uſſere ardentes intus mea viſcera morbi, 

Vincere quos medicae non potuere manus. 
Sparge, precor, flores ſupra mea buſta, viator, 
Fäaviſti vivo forſitan ipſe mihi. 


XIV. 
RO MAE. 


Ingratae Veneri ſpondebam munera ſupplex, 
Erepta, conjux, virginitate tibi. 
Perſephone votis invidit pallida noſtris, 
Et praematuro funere te rapuit. 
Supremum verſus munus donamus, et aram; 
Et gratam cape ſis, docta Pedana, chelyn. 
Me nunc torquet amor: tibi triſtis cura receſſit, 


Lethaeoque jaces condita ſarcophago. 


XV. 
ROMA E. 


Vixiſſes utinam, et potius mea muſa taceret, 
Quam mihi ſcribendi cauſa, Latina, fores! 
Vixiſſes] neu te ſurgentem in vota tuorum, 


Aſpicerem addictam Manibus ire ſacris. 


135 


140 


145 


1 50 

p Sed quoniam Parcis vetitum eſt nihil, accipe noſtri 


Aeternas eheu | carminis exequias. 


XVI. 
ROMAE. 


Quae tibi cumque mei potuerunt pignora amoris, 
Nata, dari, populo ſunt lacrumante data. 
Et volui majora; nimis ſed cura meorum 


0 
; Fida, tui prohibet me cinerem eſſe rogi. 


XVII. 
NEAFOL L 


5 D. M. 


Criſpe, fili lepidiſſime, 
Heu, heu ! Orcus cum te voravit, 
Delicium mihi omne abſtulit : 


Baculum, exuctis medullis, 


Edentulae ſenectutis ſecuit : 


Spem nepotum abſtraxit 
50 Secum maximam. 
In tanta demum orbitate 
G4 

Deſolatus ſuperſum, ut ni, 165 
Qui ſecus ſentiunt, Manes 
Vetuiſſent, vivum me tecum 


Contumulaſſem. 


Vixit ANN. xii. 


XVIII. 
UrRARIAE in BAE TICA. 


Pylades Ann] Novati Patris H. S. E. 


Subductum primae Pyladen haec ara juventae 

Indicat, exemplum non leve amicitiae. 170 
Namque ſodalitii ſacravit turba, futurum 

Nominis indicium, nec minus officii. 
Dicite qui legitis, ſolito de more, ſepulto 


Pro meritis, Pylades, ſit tibi terra levis. 


XIX. 


Quae te ſub tenera rapuerunt, Paeta, juventa 175 
O utinam me crudelia fata vocent : 
Ut linquam terras, inviſaque lumina ſolis, 


Utque tuus rurſum corpore ſim poſito. 


INSCRIPTIONES. 


5 Tu cave Lethaeo continguas ora liquore, 
Et cito venturi ſis memor, oro, viri : 
Te ſequor obſcurum per iter : comes ibit eunti 


Fidus Amor, tenebras lampade diſcutiens. 


XX, 
MUTINA E. 
Salluſtiae Aphroditae Congidius L. F. Conjugi 


Bene Merenti cum qua vixit Ax. xxvii. Menſ. viii. Dieb. vi. 


Quod vivens merui, moriens quod et ipſa rogavi, 
0 Conjugis hoc moeſti reddidit ecce fides. 
Sit licet infernae noctis triſtiſſimus horror, | 185 
Me tamen illius credo jacere toris. 
„ © © en 
Te, pie poſſeſſor, five, colone, precor, 
Ne patiare meis tumulis increſcere ſylvas, 


Sic tibi dona Ceres larga det et Bromius. 


XXI. 
Fil. Sabinae Dulcifſſ. 


Quiſquis ades, celeri greſſu procul ito, viator; 190 


Ito procul, et linque nefas; tibi dico, viator, 

Parce oculis, nec noſtra velis cognoſcere fata, 
Sanguinea palla quae texit provida Clotho, 
Et pavit rupiſſe ſuas quoque fila ſorores. 


XXII. 


In AcRO T UsCULANoO. 


M. Gellius 5 Phoebo Lib. optum. 


Hic ſitus eſt, Gelli quondam pars maxima, Phoebus, 195 
Adfectus omnes poſſidet iſte lapis. 

Vix conſummavit ſeptem quinquennia luſtri, 
Oſcula ferventem nec tenuere animam. 

Quod ſi mutari potuiſſent fila ſororum, 
Gauderet condi Maximus hoc tumulo. 200 


XXIII. 


Funere non aequo puer immaturus obivi, 
Marmoreiſque meis hic jaceo thalamis. 
Non potui parvus puerilem implere catervam, 
Nec veſtire meam flore novo faciem. 
Nec ſenior capiti niveos mutare capillos, 205 


At fato victus ſorte puerperii. 

Heu crudele nefas quae me generaverat hora, 
Haec eadem vitae terminus hora fuit. 


XXIV. 
RO MAE. 


Hoſpes, quod dico pa ullum eſt; aſta, ac pellige. 
Heic eſt ſepulchrum haut pulchrum pulchrai faeminae: 210 
Nomen parentes nominarunt Claudiam: 
Suom marietom corde dilexit ſouo: 
Gnatos duos creavit ; horumc* alterum 
In terra linquit, alium ſub terra locat. 
Sermone lepido, tum autem inceſſu commodo : 215 
Domum ſervavit, lanam fecit. Dixi. Abei. 


XXV. 


Julia, quae longa fueras digniſſima vita, 
Excidis, e noſtro rapta puella ſinu. 
Sed comes ardenti nunc degis juncta coronae, 
Nunc Helicen propius cernis et Andromedan. 220 


Me cruciat, conjux, miſerumque abſumit amantem 


Saevus amor, nullis ignibus inferior. 


20 INSCRIPTIONES. 
N amque ego, ſeu rebus fuerim diſtrictus agendis, 


Seu vacuo dederim languida membra toro ; 

Tu mihi ſemper ades, tua praeſens ſemper imago, 225 
Quae miſero moveat flebile cordiolum. 

Improba, cur teneros, O Mors, disjungis amantes, 


Quos bene conveniens conciliavit amor ? 


dic 
( 
XXVI. 

No 

LONDINI. 
Inter Ceimelia Sloniana. g 
Nu 
Gallia me genuit, nomen mihi divitis undae ( 


Concha dedit ; formae nominis aptus h6nos. 230 
Docta per incertas audax diſcurrere ſylvas, 
Vallibus hirſutas atque agitare feras. 
Non gravibus vinclis unquam conſueta teneri, 
Verbera nec niveo corpore ſaeva pati: 
Molli namque ſinu domini, dominaeque, jacebam, 235 
Et noram in ſtrato laſſa cubare toro: 
Et, plus quam licuit muto, canis ore loquebar, 
Nulli latratus pertimuere meos. 
Sed jam fata ſubii, partu jactata ſiniſtro; 


Quam nunc ſub parvo marmore terra tegit. 240 

XXVII. 
10 
Patri Filius. 


dic pia, ſis foelix l fic quod tibi vita beata 
Contigit, et cunctis auxilians bonitas | 


Nos tamen hic cruciat dolor intimus, et pia cura, 
Quod te feſtinans abſtulit atra dies. 

Numina nunc inferna precor, patri date lucos 245 
Queis eſt purpureus perpetuuſque dies. 

Huic certe, ut decuit, cuncta eſt data cura ſepulchro, 
Texeruntque favi de Siculis apibus. 


XXVIII. 
ROMA E. 


Conditus hic amor eſt, dictus de nomine patris, 

Heu ! miſeri patris conditus hic amor eſt. 250 
Gallia quem genuit, de gente Novempopulana, 

Itala terra tegit Gallia quem genuit. 


Nobilis ingenio, docuit jus inclyta Roma, 


Oppetiit fatis, nobilis ingenio. 
D 

Laeſeris hunc tumulum ſi quiſquam, in Tartara pergas, 255 


Atque expers tumuli, laeſeris hunc tumulum. 


„ 


XXIX. 
IN OpPIDO FABRICA ix FarLiscis 


Hic Aquilae cineres miſerabilis urna ſepultos 
Contegit, et fatis exproperata nimis. 

Occidit infoelix, caepto modo flore juventae, 
Quem finiit annus ſeptimus et decimus. 

Formoſus, frugi, caſtus, pius. A patre moeſto 
Accepit tumulos quos dare debuerat. 


XXX. 
OI 
Q. Caccilio. Q. Fil. Pat. Optato. 


Vixit AN 11. M Ns. vi. 


Hic jacet Optatus, pietatis nobilis infans, 
Cui precor ut cineres ſint ia, ſintque roſae. 
Terraque, quae mater nunc eſt ſibi, ſit levis, oro, 
Namque gravis nulli vita fuit pueri. 
Ergo, quod miſeri poſſunt praeſtare parentes, 


Hunc titulum nato conſtituere ſuo. 


260 


265 


5 


60 

XXXI. 


RO MAE. 
In Lapide quadrato. 


ARTIMETUS Sibi et Claudiae Ho MONO RAR conlibertae 
et contubernanali. 


IJ. Homonoea. 
Tu, qui ſecura procedis mente, parumper 
Siſte gradum, quaeſo, verbaque pauca lege. 270 
Illa ego quae claris fueram praelata puellis, 
Hoc Homonoea brevi condita ſum tumulo. 
Cui formam Paphie, Charites tribuere decorem, 
Quam Pallas cunctis artibus erudiit. 
Nondum bis denos aetas mea viderat annos, 275 
Injecere manus invida fata mihi. 
Nec pro me queror hoc. Morte eſt mihi triſtior ipſa 


Moeror Atimeti conjugis ille mei. 


II. Atimetus. 
Si penſare animas ſinerent crudelia fata, 
Et poſſet redimi morte aliena ſalus, 280 
Quantulacunque meae debentur tempora vitae, 


Penſaſſem pro te, cara Homonoea, libens. 
D 2 

24. INSCRIPTIONES. 
At nunc, quod poſſum, fugiam lucemque deoſque, 


Ut te matura per Styga morte ſequar. 
III. Homonoea. 
Parce tuum, conjux, fletu quaſſare juventam, 
Fataque moerendo ſollicitare mea. 


Nil proſunt lacrymae, nec poſſunt fata moveri; 
Viximus. Hic omnes exitus unus habet. 


Parce; ita non unquam ſimilem experiare dolorem, 
Et faveant votis numina cuncta tuis. 
Quodque meae eripuit mors immatura juventae, 
Id tibi victuro proroget ulterius. 
IV. Atimetus. 
Sit tibi terra levis, mulier digniſſima vita; 
Quaeque Tuis olim perfruerere bonis. 


XXXII. 


Dis Avius. 
Luſciniae Philumenae, ex aviario Domitior. 
Selectae, verſicolori, pulcherrimae, cantrici 
Suaviſſ. omnibus gratiis ad digitum pipilanti, 
In poculo myrrhino caput abluenti 


Intoeliciter ſummerſae. Heu miſella 
Avicula | hinc inde volitabas, tota 


285 
290 

Garrula, tota feſtiva, latitans modo 300 


Inter pulla Leptynis loculamenta. 
Implumis, frigidula, clauſis ocellis | 
Licinia, Philumenae, deliciae ſuae, 
Quam in ſinu paſtillis alebat, 


In proprio cubiculo, alumnae cariſſimae, 305 


Lacrumans pol. 
Habe avis jocondiſſima, quae mihi volans 
Obvia, blando perſonans roſtello ſalve, 
Toties ceciniſti, habe avis, avia Averna 
Vale, et vola per Elyſium 310 


In cavea picta ſaltans quae dulce canebat, 


Muta tenebroſa nunc jacet in cavea. 


XXXIII. 


R OMA E. 
Muſa et Megiſte et Oneſimus Alumnae Dulciſſimae 
F. 


Vixit AN. i. MENS. xi. DIE B. xx. 


Nata, fed in lacrymas ſolum, dolor on. nibus infans, 


Hic ſita ſum. Vixi tempus inane meum. 


— 


26 INSCRIPTIONES. 


Annus erat natae primus: mox deinde ſecundi 


Liminibus rapuit me ſibi Perſephone. 


XXXIV. 
Effoſſ. In Ad RO AP TENSI. ] 


Boriſthenes Alanus, | 315 
Caeſareus veredus; 0 
Per aequor et paludes, 
Et tumulos Hetruſcos, 
Volare qui ſolebat; 
Pannonios, nec ullus, 320 
Illi apros inſequenti, 
Dente aper albicanti, 
Auſus fuit nocere, 
Vel extimam ſaliva 
Sparſit ab ore caudam; 325 
Ut ſolet evenire. 
Sed integer juventa, 
Inviolatus artus, C 
Die ſuo peremptus, 


Hoc fitus eſt in agro. 330 c 

XXXV, 
ROMAE. 


Haec tenet urna duos, ſexu ſed diſpare, fratres, 
Quos uno Lacheſis merſit acerba die. 

Ora puer dubiae ſignans lanugine veſtis, 
Vix hiemes licuit cui geminaſſe novem: 

Nec thalamis longinqua ſoror, trieteride quinta, 
Taenarias crudo funere vidit aquas. 

Ille Remi Latio fictum de ſanguine nomen, 
Sed Gallos claro germine traxit avos. 

Aſt haec Grajugenam reſonans Arcontia linguam, 


Nomina virgineo non tulit apta choro. 


XXXVI. 


In PoN TE SALARIO. 


Tertio ab Urbe Lapide ſuper AN IE NEN. 


Quam bene curvati directa eſt ſemita pontis, 
Atque interruptum continuatur iter. 
Calcamus rapidas ſubjecti gurgitis undas, 


Et libet iratae cernere murmur aquae. 


27 

Ite igitur faciles per gaudia veſtra, Quirites, 


Et Narſim reſonans plauſus ubique canat. 


Qui potuit rigidas Gothorum ſubdere mentes, 


Hic docuit durum flumina ferre jugum. 


XXXVII. 
RO MAE. 


Eucharis Liciniae L. 


Vixit ANN. Kiiii. 


Heus, oculo errante quei aſpicis lethi domum, 350 


Morare greſſum, et titulum noſtrum perlege; 
Amor parentis quem dedit natae ſuae, 

Ubei ſe relliquiae conlocarent corporis. 
Heic viridis aetas cum floreret artibus, 
Creſcente et aevo gloriam conſcenderet, 
Properavit hora triſtis fatalis mea, 

Et denegavit ultra veitae ſpiritum. 

Docta, erodita paene Muſarum manu, 


Quae modo nobilium ludos decoravi choro, 


Et Graeca in ſcaena prima populo apparui, 
En, hoc in tumulo, cinerem noſtri corporis 


Infiſtae Parcae de poſierunt carmine. 


335 


Aelia 

Studium patronae, cura, amor, laudes, decus, 
Silent ambuſto corpore, et letho jacent. 

Reliqui fletum nata genitori meo, 365 
Et anteceſſi genita poſt lethi diem. 

Bis hic ſepteni mecum natales dies 

Tenebris tenentur, Ditis aeterna domu. 


Rogo, ut diſcedens terram mihi dicas levem. 


XXXVIII. 
| ROMAE. 

Immatura quies quos abſtulit, hic fiti ſunt tres, 370 

Mater, cum parvis pignoribus geminis. 
Pollia Saturnina parens triginta per annos 
 Vixit, et enituit dota ſonare mele. 
Octo puer Titius, proles cito rapta, Philippus; 

Et fratri tenero carior una ſoror, | 375 
Aelia Saturnina, obit uno inſuper anno; 


Nec faltus vitam protulit aut choreae. 


XXXIX. 
ROM AE. 


Qui colitis Cybelen, et qui Phryga plangitis Attin, 
Dum vacat, et tacita Dyndima nocte ſilent, 

Flete meos cineres : non eſt alienus in illis 
Hector, et hoc tumulo Mygdonis umbra tegor. 

Ille ego, qui magni parvus cognominis haeres, 
Corpore in exiguo res numeroſa fui. 

Flectere doctus equos, nitida certare palaeſtra, 
Ferre jocos, aſtu fallere, noſſe fidem. 

At tibi dent Superi quantum, Domitilla, mereris, 


Quae facis exigua ne jaceamus humo. 


XL. 
ROMAE. 
LEBSBIAE oſſa hic fita ſunt. 


380 


385 


Hoſpes ſta, et lacruma, ſi quicquam humanitus in te eſt, 


Oſſua dum cernis conſita moeſta mihi. 

Quoius laudati mores, et forma probata eſt 
Anchialo, quem cura anxia debilitat. 

Leſbia ſum, quae dulcis mores ſola reliqui, 
Et vitam vivens parui in officeis. 

Sei nomen quaeris, ſum Leſbia; ſi duo amantes, 


Anchialus dulcis, cum ſuave homine Spurio. 


Sed quid ego hoc? Cerno, mea ſunt hic oſſua in olla 


Conſita. Vive, hoſpes, dum licet, atque vale. | 


390 


395 


diſte 9 


Sic 

XLI. 
SPOLET I. 
Nymph. Font. Lyſimach. V. 


Nymphae, fonticolae Nymphae, quae gurgitis hujus 
Aeternum roſeo tunditis ima pede : 
Lyſimachum ſervate | ſub alta maxima pinu 4.00 


Numinibus poſuit qui ſimulacra tueis. 


XLII. 


TIBURE. 


Aſtorio meritam dicat hanc Octavius aram, 
Acri homini, atque alacri, forti, fido, atque venuſto. 
Cui domus Aſirius fuerat, cui Quintio nomen. 
Hic in flore cubat, longum ſecurus in aevom, 405 


Poſt ter vicenos et tres bene conditus annos. 


XLIII. 
MEDIOL AN LI 


diſte gradum, quamvis fugiat levis hora, viator, 
Sic fati nullus te dolor exanimet: 

Leſbia, quam tulerat tellus pulcherrima Tarſis, 


Indicio ſit amor totius Heſperiae, 
Quam ereptam terris pia numina ſubtraxerunt, 
Hanc ſibi ſola domum corpori conftituit. 


XLIV. 


VERONA E. 
Effoſſ. in Calabria. 


Pani Cuftod....... 
Sub imagine Panis rudi Lapide. 
/ 


Heic ſtans vertice montium ſupremo 
Pan, glaucei nemoris nitere fructus 
Cerno deſuper, uberemque ſylvam. 
Quod ſi purpureae, viator, uvae 
Te deſiderium capit, roganti 
Non totum invideo tibi racemum. 
Quin ſi fraude mala quid hinc reportes, 
Hoc poenas luito caput bacillo. 


410 

XLV. 
MEDIOLANTI. 
D. M. 

Avus M. Nepot. optum. Mar. 


Vix. AN. Xii. MENS. xi. DiEB. x. 


O dulcis puer, O venuſte Marce, 


O multi puer et meri leporis, 


Feſtivi puer ingeni, valeto 


Ergo cum, virideis vigens per annos, 
Aevi ver ageres novum tenelli, 

Vidiſti Stygias peremptus undas ? 
Tuum, moeſtus Avus, tuum Propinqui 
Os plenum lepida loquacitate, 

Et riſus facileis tuos requirunt. 

Te luſus, puer, in ſuos fuetos 


Aequales vocitant tui frequenter. 
At ſurdus recubas, trahiſque ſomnos 


Cunctis denique, Marce, dormiundos. 


425 


430 

XLVI. 
Effoſſ. circa Ar HESTAM Agri Patavini. 


[Inſcript. Urnae, cui incluſae erant duae ampullae, altera ex auro, altera 
ex argento, liquoris plenae liquidiſſimi.] | 


Plutoni ſacrum munus ne attingite fures, 
Ignotum eſt vobis hoc quod in orbe latet. 4.35 
g Namque elementa gravi clauſit digeſta labore, 
Vaſe ſub hoc modico, Maximus Olybrius. 
Adſit foecundo cuſtos tibi Copia cornu, 


Ne pretium tanti diſpereat laticis. 


XLVII. 
VERONA E. 
D. M. 
Sororis Suaviſſ. 
Et lac, et vini pateras, et liquida mella, 440 


Jam tibi in extremas do, ſoror, inferiass. 
Lac quod libo novum eſt, Rhodio de palmite vinum, 
Expreſſumque favis mel fero Cecropiis. 

IL FNATULLI prorſus ingenio et aetate dignum credidit hoc carmen 

Raphael Fabrettus, a quo profertur apud INSCRIPTIONES ANTIQUAS, 
edit. Romae, 1699. pag. LxIv. N'. 2. Itidem ab Antonio Muratorio, apud 
NOVUM THESAUR. VET. INSCRIPTIONUM, Tom. 3. pag. MDccv. N'. 6. Claſl. 
23. SINGUL. QUISQ, &c. edit. Mediolani, 1739. Recenſetur etiam, nec {ine 
laude, apud MUsAEUM VERONENSE Sc. Maffaei, pag. CLxx1V. edit. Veronae, 1749. 


Ver. 13. Sic Hecuba, &c. Necui forſan argutior videatur haec ſententia, et 
recentioris ſaeculi delicias ſapere, admonitum velim lectorem, eadem fere 
uſum fuiſſe Callimachum ; qualem nec improbat M. Tullius. Quanquam 
non male ait Callimachus, multo ſaepius lacrymaſſe Priamum quam Troilum.“ 
TUSC. DISP. Lib. 1. 


II. Apud Gruteri corpus INSCRIPTIONUM, Fol. ex officina Antonii Halmae, 
1707, five ex officina Commeliniana, 1616, pag. Deliv. N'. 3. Et Mazochii 
EPIGRAMMATA ANTI VA UR BIS, Fol. LIx. verſo, edit. Romae, 1521. 


Ver. 13... Exiguis. . . Legit Exuviis Mazochius. Legitur Exuris, apud 
EPIGRAMMATA et POEMATIA VET. Lib. 3. pag. 142. edit. Pariſiis, 1590. 
a Petro Pithoeo. 


III. Apud Fabrettum, pag. Lxiv. N'. 2. In tit. hujus carminis legend. 
putat © CLoDIAE * pro EVODIAE, Reineſivs, apud SYNTAGMA INSCRIPTION. 
ANTIQ, pag. DCCCLVv. N'. 143. edit. Lipſiae, 1682. Huc adnotandum eſt, re- 
periri NOMM. „ CLODIA CYPARE,” in marmore a Martino Smetio deſcripto, 


apud INSCRIPTIONUM ANTIQ, QUAE PAS35IM PER EUROPAM, LIB. &C. edit. 


Lugdun. Bat. 1589. Fol. c. verſo. N'. 10. v. g. 


CLODIA . CYPARE 
DULCISSIMA . SOROR 
C. AEDISCUS . PRISCUS, 


IV. Apud Fabrettum, pag. xc. N'. 441. Et Reineſium, pag. Dcccr.xx1x, 
N'. 51. Ad ſpuria et ſuppoſititia relegatur a Grutero, pag. xvVII, N'. 1. ſed, 
ut videtur, immerito. 


| 

Ver. 26, Ni tecum aſſidue, &c. Ne venuſtas hujuſce diſtichi penitus intereat, 
adnotandum eſt, in medio tabellae marmoreae qua deſcriptum proſtat iſthoc 
Epigramma, eſſe foramen, vocibus, ſuſpiriis, lacrymiſque immitendis factum; 
quale, temere nimis, dixit Reinefius, © Marmorarii Luſum, pag. pcccLx. De 
cujuſmodi foraminibus permulta erudite congeſſit Fabrettus, cap. 2. pag. Lx111. 
&c. Quin et Montfaucon. Antiqg. Expli. Tom. 5. Part. 1. pag. cxv1. edit. 
Paris. 1722. Porro ad iſtiuſmodi foramina, quae vetuſtis monumentis cernere 
eſt frequentiſſima, reſpexiſſe crediderim veteres poetas, quibus ad eo familiare 
eſt loqui de lacrymis apud ſepulchra fuſis. Hinc illuſtrari poſſit ſubobſcurus 


Propertii locus. 
Deſine, Paule, meum lacrymis, URGERE ſepulchrum. 4. 11. 1. 


Hunc vero morem fatis aperte five innuunt five explicant veteris ſepulchr. 
carminis iſta, a Reineſio citati, pag. DCCL11, N'. 105. 


Ix jr, ſi pietas uſquam eſt, $USPIRIA, et imple 
Mecum, hoſpes, lacrimis MARMORIS HOC VACUUM. 


Huc etiam facit, quod ſequitur, Epigrammatis elegantiſſimi ſupremum diſti- 
chon, N. V. Nonnunquam unguenta pretioſa cum lacrymis miſcebant; ut pa- 
tet ex Inſcript. apud Montfaucon. loco modo citat. 


C, LAELIO,C. 1. IU. 
MAGNA. OMNIUM . EXPECTATIONE 


GENITO 
ET. DECIMO . OCTAVO .. AETATIS 
ANNO 
AB. IMd̃ MANI. ATROPO A. VITA 
RECISO 


FUSCA. MAT ER 


AD . LUCTUM . ET . GEMITUM . RELICTA 
CUM . LACRIMIS . Er. OPOBALSA 
MO , UDUM, 


Aliquando phialis ad hoc utebantur. 


V. Apud Gruterum, pag. DCCCLXxx11. N'. 3. Emendatum, quale vides, 


habetur apud MUSAEUM VERON. pag. CLXIV. Et apud Fabrettum, pag. cc. 


N'. 3. Et Montfaucon. Tom. 5. Part 1. pag. cxvi. Et Smetium, fol, cxxx1. 
verſo. N'. g. 


FO 

Ver. 32. Siqua tibi fuerit . . . Legit Smetius, qui vidit hoc marmor, qQuop s1 
FORTE TIBI FUERIT, Metro nequaquam ſalvo. 


VI. Apud Gruterum, pag. DcLx1x. N'. 8. 


Ver. 36. ... Vocitabar. Ita legit Phil. Labbeus apud TyzsAuR. ePrTAPn. 
&c. pag. 7. edit. Pariſiis, 1666. Itidem Ferretius, inter MUsAS LAPIDARIAS, 
pag. CCLXX1. edit. Veronae, 1672. voCITABATUR, Gruterus. 


Ver. 41. Yetuerunt... Ita legitur, inter £P1G. et Por. vET. Lib. 3. pag. 134. 
Caeteri fere omnes, ſed perperam, VENERUNT. 


VII. Apud Sponium, inter MISCELL. ERUDITAE ANTIQ, pag. LXXXIV, 
edit. Lugdun. 1685. Et Fabrettum, pag. ccxxx. N'. 607. 


Ver. 49. . . Maximas. Legit MusICAs Sponius. MAxXIMAs Fabrettus. 


Ver. 53. . . Proſperante ...PROSPERANTI leg. Fabrett. et Spon. Ut purus putus 
lambicus fiat verſiculus, repoſuimus PROSPERANTE, 


VIII. Apud Gruterum, pag. pccccvii. N'. 1. Et Muratorium, Tom. 3. 
pag. MDCLxIv. Claſſ. 23. N'. 13. SINGUL. qs. &c. 


Ver. 62. Saepe et for moſas triſtia fata . . Legit FORMOSAE Muratorius ; quaerit- 
que ſubinde, annon legend. FoRMosaAs. 


IX. Apud Sponium, MISCELL. ERUDIT. ANTIQ, pag. CCCLXXVI. Qui dicit 
iſtud Epigramma, a Grutero mendoſe editum, ſe primum priſtino nitori ac ſen- 
ſui reſtitutum protuliſſe. Vereor autem, ut ſibi plus aequo arroget vir eruditus. 
Etenim, longe ante Sponium natum, Petrus Pithoeus emendaverat, et inter 
EPIG. et POEMAT. VET. exhibuerat, quale apud Sponium omnino legitur : hoc 
tantum excepto, quod, in ſenario ultimo, pro INNOCENTIAE, legat Sponius 
INNOCENTI1S. Vid. EMENDAT. ad Calc. pag. 463. edit. 1619, Illud utcunque 
ſe habuerit, id monuit nos Sponius, exiſtimaſſe Scaligerum, alicujus elegantis 
Poetae comici hoc Epigramma fuiſſe, Afranii puta aut Titinii, quo pater ali- 
quis familias in comoedia ſuos adloqueretur. Ex Epiſtola quadam Mis. Sca- 
ligeri ad Puteanum. 


X. Apud Gruterum, pag. Mcxx111. N'. 7. Et Fabrettum, pag. coxxx111., 
Ne. 3. Porro exhibentur, verum ex parte tantum, priores octo verſiculi, qui 
ſane pluſquam dimidiati ſunt, apud Sc. Maffaei Mus, vERON. pag. CCLv111. 


F 

Ver. go... Pulſabo. . Ita Fabrettus. svLCABo, Gruterus. 


Ver. 100. Die Nepos, &c. &c. Verſiculos quatuordecim ultimos, partim 
e Maccarii et Gruteri, partim e Fabretti conjecturis reſtitutos, exhibuimus. 


XI. Apud Gruterum, pag. pccccxLvin. N*, 10. Et Muratorium, Tom. 2. 
pag. DCxx1. Claſſ. 9. $PECTACULORUM, &c. cum Fig. Aurigae Bigae inſi- 
dentis. Mazochius male videtur exſcripſiſſe, fol. Lvi. Extat etiam apud 
Smetium, fol. cxIII. verſo, N'. . 


Ver. 122... Qyae nunquam vina bibiſti. Notat Muratorius, a vino abſtinuiſſe 
agitatores. Denique, excidiſſe huic Epigrammati videtur ultimus verſiculus. 


XII. Apud Gruterum, pag. cLXxXxxII. Et Sponium, ubi ſupr. pag. xxxv11. 
Et Montfaucon, Tom. 1. L. 4. Part. 2. C. 6. pag. cccLxxxviii. Cum 
imagine Nymphae dormientis. Et Boiſſardum, TopocRaPn. RoMa- 
NAE URBIso Et Graevii THESAUR. ANTIQ. ROMANAR. Tom. 12. 
pag. DCCCLIX. edit. Lugdun. Bat. 1699. et Tom. 4. pag. MPCCLxxxvii. Et 
Ferretium, pag. cv111. Et apud EPIG. et POEM. VET. Lib. 1. pag. 3. Alioſque. 
An vero laudatiſſimum carmen revera fit antiqui marmoris, ex iſta Smetii No- 
tatiuncula ſubdubitari poſſit, niſi ſingularis ipſius lepos eidem facile locum con- 
cederet inter probatiſſima vetuſtatis eruditae monumenta. Hoc Epigramma, 
recenti marmore nuper inciſum, in hortulo Colotiano, ad aquae virginis duc- 
tum, qua aquae digitus per canalem educitur, collocatum eſt. Sed an vere 
antiquum fit, et in vetuſto marmore alibi olim extiterit, neſcio.” pag. cxLv1. 
Ne. 6. Porro, voces BIBE, LAVA, TACE, ſolenne erat TY adſcribere 
Nymphis fontium ſacratis. Gruterus, pag. xc111. N'. 


NVYVMPHIS. LOCI 
BI BE. LAVA 
TACE., 


Quod, a Grutero utcunque ſuſpectum, a Fabricio, Boiſſardo, aluſque affertur. 


XIII. Apud Gruterum, pag. CccxL. N'. 4. Et Graevii THESAUR. Tom. 
12. pag. MCCLV. 


XIV. Apud Gruterum, pag. DccccxL111. Et Mazochium, fol. xxx111. Et 
Smetium, fol. cLxxx1v. verſo. N'. 8. 


Ver. 143. - . Aram. Quam pereleganti opere ornatam deſcribit Smetius : quam 
et exhibet Gruterus, ubi ſupra. edit. An, Halmae, Et Sponius, MISCELL» 
ERUDIT, ANT. pag. CXV11I, N'. 5. 


V 


un 

Ver. 144. Et gratam cape fis, docta Pedana, chelyn. © cAEgPSIT pro CAPE 


sis“ apud Grut. et Smet. CAPE SIT apud Mazoch. carR sis apud 
P. Labbeum, THESAUR. EPITAPH. pag. 53. 


XV. Apud Gruterum, pag. pcccxLin. N'. 2. Et Mazochium, fol. 
LXXXV11, verſo. 


Ver. 147. Muſa... carTa Mazoch. Et P. Pithoeus, EIO. et porM. 
VET. Lib. 2. pag. 128. male. 


Ver. 150. Manibus. . Sc. Dii Inferi : non autem Defunctorum Animae, 
Atque hic loci ſubnotandum duxi obiter, pro Diis MAN1Bus, Inſcription. Se- 
pulchral. praefixis, nonnunquam legi 1NFERIS D. DEAB. Ut in ſequenti Japide. 


INFERIS . D. DrAB. 0 
VIBIUS , ADULESCENS 
INTEMPERATO . AMORE 
PERCITUS . PUTILLIAE 
SEX . PUELLAE . INGRATISS 
QUOD . ALTER. ULTRO 
TRADIT . NON. SUSTI 
NENS . CRUENTO . GLA 
Dio. SIBIMET . MORTEM 
CONSCIVIT . VIX . ANN 
XIX, M. II. D. IX . HORAS 
SCIT . NEMO. 


Vid. Notas in Albii Tibulli Lib. 2. Eleg. 7. Ver. 1. Amſtaeladam. Ex Officin. 


Wetſten. 1708. qu'. 


XVI. Eidem, ut videtur, LATIN AN. Apud Smetium, fol. cx11, verſo. N'. 8. 


Et Mazochium, fol. Lxxxv11, verſo. Et Gruterum, pag. M. N“. g. 


Ver. 156. . Tui probibet me cinerem eſſe rogi. Sc. © Efficit quo minus tecum 


una, O Nata, comburerer eodem rogo, quod mallem fieri.“ 


XVII. Apud Reineſium, pag. DCLx1. N'. 30. Et Muratorium, Tom. 3. 


pag. MCCxxxv. Claſſ. 17. N'. I. AFFECTUS PARENTUM, &c. ſed mutilatum. 
Vide etiam Chytraeum, DELIC. ITIN. EUROP. Nos punctis diſtinctum, Epi- 
gramma mellitiſſimum, quibus antea deſtitutum proſtitit, edidimus. Idem vero, 
quippe quod metro non ſit factum, rationem inſtituti noſtri videatur excedere. 
Quin cum poetica quadam ſuavitate condiatur et elegantia, et paene numero- 

ſum ſit, haud prorſus alienum delectus hujuſce judicavimus. Eadem quoque 
venia dignum Carmen xxx11. cenſemus. 


XVIII. Apud Jo. Baptiſtae Donii 1nsCRIPT. Ax Iq, pag. CCCCXXI. edit. 
Florentiae, 1731. Et Muratorium, Tom. 1. pag. ult. N'. 3. coLLEGIA 
VARIA. 


Ver. 171. Namgque Sodalitii ſacravit Turba. . . Quaenam fuerit iſta 80DAL1- 
II TURBA, parum liquido conſtat. 


Ver. 173. Solito de more... Simili fere ratione dixit Catullus, ad Fratris 
Tumulum. 


Nunc tamen interea, priſco quae more parentum 
Tradita ſunt triſtis munera ad inferias, 
ACCIPE. . . . + + + CARM. 101. 


XIX. Conditiſſimum hoc Carmen, tanquam vetus Epigramma, recenſetur 
in libro pererudito, cui Tit. Miſcellaneous Obſervations on various Authors. 
Vol. 2. pag. ult. edit. Londini. Idem vero me prorſus five delituiſſe five fugiſſe 
fateor, elegantias antiquorum marmorum, diligenter licet, indagantem. 


XX. Apud Muratorium, Tom. 1. pag. Dxxxix. N'. I. Claſſ. colLeGla 
VARIA. Et Ludovici Vedriani HISTOR. MUTINENS. Tom. 1. 


Ver. 183. Vivens... Viva, Muratorius, 


Ver. 188. Ne patiare meis tumulis increſcere yluas. Evpwric conſultum magis 
eſſet legendo, NE TUMULIS PATIARE MEIS, 


XXI. Apud Fabrettum, pag. ccxxxviii. N'. 635. Litteras Commodi 
actatem prae ſe ferre monemur, apud Marq. Gudii Ax Id. INSCRIPT. a Fran- 


ciſc. Heſſelio, edit. Leovardiae, 1731. pag. XXVI, N. 4. 


XXII. Apud Donium, pag. cccLxx1. N'. 75. Et Muratorium, Tom. 3. 
pag, MDxXXVIII. N'. 8. Claſſ. 21. AFFECTUS EIBERT. &c. Et Mazochium, 
fol. xxx1x, verſo. 


Ver. 195. Gelli. . coEL1, Mazoch. 
Ver. 199 Fata... Legit FILA Murator. minus eleganter et proprie. 
XXIII. Apud Fabrettum, ccxxxvIII. N'. 636. 

Ver. 208... Fuit. Qui ſequuntur, apud Fabrettum, verſiculi quatuor aliunde 
huc relati videntur. Vid. P. Labbaei TESA UR. pag. 65. Et FPIO. et POEM. 
VET. 


XXIV. Apud Gruterum, pag. pccLx1x. N'. 9. Et Mazochium, fol. Iv. 
Et Smetium, fol. cxxv11, verſo. N'. 13. Et apud verT. EPI. &c. Lib. 2. 
pag. 120. Diverſo tractu diſponuntur, ſenariorum ordine non ſervato, verſiculi, 
apud Boiffardum. Porro, ut ſuus antiquitati conſtaret ſapor, veterem ſeribendi 
rationem fideliter expreſſimus. Id quod fieri curavimus etiam, CARM, 
XXXV11. infra. Aliiſque nonnullis. 

Proſtitit iſtud Carmen in Tiburtino lapide vetuſtiſſimo, quod jamdiu periit, in 
pulverem redactus. Laudatur et explicatur apud DIALoG1 Del Sig. D. Anto- 
nio Auguſtini, in Roma 1600. pag. CCLXXI11. 


Ver. 216... Abei. Vox ſolennis: epitaphiorum vetuſtiorum maxime pro- 
pria, in fine accedens. Similiter Tetraſtichon Pacuvio Poetae factum. 


Adoleſcens, tamenetfi properas, hoc te ſaxum rogat, 
Uti ad ſe adſpicias ; deinde,quod ſcriptum eſt legas. 
Hic ſunt Poetae Marcei Pacuviei ſita 

Ofſa. Hoc volebam neſcius ne eſſes. Abet. 


Supereſt apud Aul. Gell. nocT. ATT. Lib. 1. cap. 24. Qui praeterea dicit 
iſtud Carmen efle, «© ¶ Verecundiſſimum, et puriſſimum, dignumque Ejus ele- 
gantiſſima gravitate. Emendavit autem, quale hic legitur, G. J. Voſſius, 


INSTITUT. POET. Lib. 3. cap. 21. 
XXV. Apud Fabrettum, pag. LXXXVIII, N'. 431. 
Ver. 223. Namque ego... Deeſt xo apud Fabrett. 


Ver. 226... Cordiolum. Vox priſcis Latinis non inuſitata. Occurrit apud 
Plautum. 


XXVI. Catellae eſt. Apud Mus. VERONENS. pag. CCCCXLIV. N'. 6. Adeat 
Lector eruditiſſimum Libellum Jacobi Gutherii, DE JURE MANIUM ; ſub cap. 
37. De FUNERIBUS ET SEPULTURA BRUTORUM, inter Graevu THESAUR. 


&c. Tom. 5. pag. MCCLv11. 


Ver. 240... Tegit. TEGET. Sc. Maff. Mus. VERON, 

XXVII. Apud Smetium, fol. cIx. N'. 8. Et Mazochium, fol. xxviII. 


Et Gruterum, DCcxLvin. Et Muratorium, Tom, 3. pag. MpccLix. Claſſ. 
23. N'. 7. SINGUL. psd, &c. 


Ver. 241... Sis foelix...Alii sic pro © $18.” m_ 
Ver. 243... ntimus... AnNxIUs, Mazoch. Et Murator. ? 
Ver. 246. Quers et... I quis, Smetius. Pe 6 . 
Ver. 247... Huic certe, ut meruit, cundta eſt data cura ſepulchro, Legunt quo 
Mazoch. et Murator, 
QUOD . CERTE . HIC . MERUIT . CUNCTA . EST. DATA. CURA . SEPULCRO 
Ver. 248. Texeruntque favi...Sc. © Patris corpus; cui filius e melle op- 
timo condimentum fecerat. 
XXVIII. Apud Gruterum, pcLxvii. N'. 10. Et Smetium, fol. cx11, 
verſo. N'. 12. 
Ver. 249... Novempopulana. Provincia Galliae. Hodie Gaſcorgne. Quo 
XXIX. Apud Gruterum, DCLx1x, N'. 10. Et Smetium, fol. cxxxv1. tinai 
Ne. 8. Et Muratorium, Tom. 2. pag. Mcxxx1v. N'. 1. AFFECTUS Pa- QUI' 
RENT. &c. ſius, 
Ver. 261. 262... A patre moeſto - 
Accepit tumulos quos dare debuerat. M. Tullius, de Catone ſuo nuperrime de- P 
# : a : nem 
fundto. Quo nemo vir melior natus eſt, nemo pietate praeſtantior. Cu- 
jus a me corpus crematum eſt; quod contra decuit ab illo meum.” De sx- X 
NECTUT. Frequentiſſima vox eſt patrum defunctis filiis, five ſeniorum qui betu 
ſibi natu minoribus parentant. | ſcuru 
XXX. Apud Gudium, ut ſupr. pag. ccxxx1. N'. 1. Et Fabrett. Ty” 
Ver. 264. . Cui, precor, ut cineres, fint ia, ſintque roſae. Ita iſtud Penta- mn xs 
metrum Fabrettus expreſſit. Vox 1A Graeca eſt, Sc. © Violae;” Nom. plural. "HO 


Num. v0 10%, viola. Senſus eſt ; © Precor,” ut violae et roſae pullulent ex 
ejus favilla; five,” Ut cineres ejus convertantur in violas et roſas. Quod 
ſi duriuſculum videatur, legi poſſit Ap pro ur. 


CUI , PRECOR . AD . CINERES, SINT , IA. SINTQUE , ROSAE 

peſſime Gudius, 


CUI . PRECOR , UT. CINERES , SINT ,LILIA , SINTQUE . ROSAE 


Dempta autem Voc. six r, ſtaret tum ſenſus tum metrum. 
Ver. 263. Hunc...Ita Fabrett. xunc, Gudius. 


XXXI. Apud Mazochium, fol. cLxiv. Et Smetium, fol. cxx1v. Ne. 5. 
Accedit inſuper huic monumento Graecum carmen, ab iiſdem etiam deſcriptum ; 
quod, ne ſuus elegantiſſimo lapidi deſit cumulus, hic ſubtexere viſum eſt. 


H ToXu Zergnvuy Aryveuleen, n T%e% Baxygw, 
Kai Jorvaur auine Xeuooleen Kuręidoc, 

H Azam QMeten Ts xeaedovog, evi Opoyore 
Kei, AI Aνẽę n Oxxeua, 

To TEAoY aonaxoin Bang an Thyfs Toaxulny 
Azijpuy angoong £0XE0%089 QrAmy. 


Quod, et exhibet Gruterus, pag. pcvii. Ejuſdem vero Graeci Carminis La- 
tinam verſionem, Inſcriptionis more expreſſam, e Panvinii vERONENSs. ANTI1- 
QUITATIBUS arreptam, quaſi vetus Epigramma lapidarium, afferunt Reine- 


fins, pag. DCxCv1. N'. 136. Et Sponius, ut ſupr. pag. cvi. Quibus in anti- 
quorum marmorum perveſtigatione verſatiſſimis non patuiſſe fraudem, cum 


plane mirer, tum miror etiam magis Ferretii frontem, qui citat iſtam verſio- 


nem, dicitque extare, In antiquiſſimo Lapide.“ pag. cv1. 


XXXII. Antiquo vaſi, minutiſſimis characteribus inſculptum, proſtat. Ha- 
betur apud Fabrettum cccxxx11. N*. 494. Sed mendoſum valde, et perob- 
ſcurum. Nos conjecturis, ut licuit, adhibitis, omnia ad nitorem priſtinum 


revocare conati ſumus. 

Ver. 301... Inter pulla, &c. Quoddam ſupellectilis genus apud Romanos 
uſitati, nec vulgaris fortaſſe pretii, nobis ignotum ſubintelligitur. Vereor ut 
ſana fit lectio vox LEPTYNIS. 


Ver. 304... Paſtilhis.. .Conjecerat amicus, legend. PAPILLIS. 


XXXIII. Apud Gruterum, pag. DcLIx, N*. 7. Et Fabrettum, pag. cLxxx1x. 
Ne. 433. Et Muratorium, Tom. 3. pag. MDCCLxx1. Claſſ. 23. N'. 2. sIx- 
GUL, QUISQ, &c. 

Ver. 311. Nata ſed, &c... Mendoſiſſimè exprimitur iſte verſiculus, apud 
Murator. et P. Labbaei THESAUR. pag. 72. 


Ver. 312... Meum. ME1s, Fabrett. 


Ver. 313. 314+ . . Secundi 
Liminibus. .. . . i. e. INITIO SECUNDI, ut monuit doctiſſ. Marklandus, ad 
Stat. $YL. Lib. 2. Car. 6. Ver. 70. Inter Notas, pag. 116. Qui et hanc 
ipſam dictionem, conlatis compluribus conſumilibus, pleniſſime exequitur. 


XXXIV. Eros. IN ARO APTENSI.” Ut inquit Gaſſendus, in viTa 
Peireſkii, pag. 227. qu*. Pariſiis, 1641. Extat apud Montfaucon. Tom. 5, 
pag. LxxIv, Part. 1. 


Ver. 316... Cacſareus Veredus. Scil. EQUUs ADRIANI, de quo Lampridius 
Cap. 20. © Equos & canes fic amavit, ut ſepulera conſtituerit.” In apri- 
ANo. In quem locum Cauſabonus hoc adduxit Epigramma. Nos ex emen- 
datione Salmaſii plerumque edidimus. E Graecis Adrianum convertiſſe, 
credidit Barthius. 


XXXV. Apud Fabrettum, pag. cx11. N'. 277. Et Muratorium, Tom. 1, 
pag. DVI. N'. 2. Claſſ. v. consuLEs. Et apud Arringhium, L. 4. c. 27, 
Et Reineſ. pag. Dcccclxxxv. N'. 380. 


XXXVI. Apud Gruter. pag. cLxI. N'. 2. Et Mazochium, fol. Iv. verſo, 


Ver. 341. . . Curvati. . CURBATI Gruter, et Smet. Monet Sponius ſequioris 
Latinitatis indicem fore B. pro V. 


Ver. 347. Nar/im. . . Narſes, Eunuchus patricius, copiarum Juſtiniani Im- 
peratoris adverſus Gothos miſſarum dux. Pontem vero, cujus hic loci fit 


mentio, renovavit. Vid. Agathiae ſcholaſtici Hiſt. de Reb, Geſt. Imp. 
Juſt. Lib. 2. paſſim. Vide etiam Patris Danielis Hiſt, de Reb. Geſt. Franc. 
Tom. 1. 


XXXVII. Apud Gruter. pag. DCLv. N'. 1. Et Smetium, fol. cxx1x. N*. 1, 


Citavit, et diſerte notis illuſtravit Anton. Auguſtinus, ſupra memoratus, Dial. 
10. pag. CCLXVI. Jn Roma, 1600. 


Ver. 359. 60. Quae modo nobilium ludos decoravi choro, 
Et Graeca in ſcaena prima popula apparut, 


IC 

Pſaltria, faltatrix, et mima fuit, inſignis nominis. Quippe quae ludis pub- 
licis Nobilium Romanorum ſumptu datis, five pſallendo five faltando, egregie 
operam navaret, exornandis. Porro, in Graeca Comoedia, quae vocabatur 
etiam PALLIATA, partes egit. Fabulae autem Plautinae et Terentianae 
omnes, Graecae nuncupabantur, et palliatae. Expreſſae ſcilicet e Graecis erant, 


et Graeco agebantur habitu. Pallium, veſtis Graecis communis. Plautus, in 
CURCULIONE, Act. 2. Sc. 3. 


Tum iſti Graeci PALLIATI, &c........ 


Quae vero TOGATAE, PRAETEX TATA, TUNICATAE dicebantur fabulae, 
a veſtis genere five amictus quo ſingulas indutus exhibebat hiſtrio, id ſibi 
nominis ſortiebantur. 


Ver. 364... Jacent. Legunt TACENT Gruter. et Smet. IAc EN, P. Pithoeus, 
EPI. &c. Lib. 3. pag. 141. 


XXXVIII. Apud Gruter. pag. pcLIv. Et Mazochium, fol. xxx1. 


XXIX. Apud Gruterum, pag. DcLv. N'. 3. Et Smetium, fol. cxxiv. 
verſo. N'. 8. Ubis magnis et formoſis literis exarari dicitur; quales aevi re- 
centioris eſſe Vir doctiſſ. in Praefat. admonuit. Martiali adſcribit Barthius, 
ADVERSAR. 


XL. Apud Gruter. pag. Dccxcix. N'. 8. Et'Mazoch. Carmen profecto 
perantiquum, Romana poeſi nondum concinnata, nedum lingua, factum; ob- 
ſcurum alicubi, et duriuſculum; ubique incompoſitum ; fortaſſe parum diligenti 
fide nobis tranſmiſſum. Priſca quadam ſimplicitate praecipue commendatur. 


XLI. Hoc, et quae ſequuntur inferius Carmina, Num. xLIv. XxLv. et XLII. 
nuperime eruta, nondumque typis evulgata, ex Italia non ita pridem tranſ- 


miſit Amicus eruditiſſimus, harum ſtudioſiſſimus elegantiarum. 
XLII. Apud Gruter. pag. DcccLVIII. N'. 12. 
XLIII. Apud Grut. pag. pccccxvii. N'. 4. 
XLIV. Vid. ſupra, Not. ad Carm. xL1. 
XLV. Vid. ſupra, Not. ad Carm. xL1. 


XLVI. Apud Grut. pag. pcccccxxvii. Ubi de iſto Carmine haec notan- 
tur. Circa Atheſtam Agri Patavini, dum ſolito altius ruſtici fodiunt, in 
H 

monumento veterrimo, reperta urna coctilis, inſcripta ſex verſibus; intra quam 

alia item Urnula quatuor verſibus inſeripta m intra eandem minorem Urnulam 
duae ampullae, altera ex auro, altera ex argento, liquidiflimit liquoris plenae; in 

medio eatum lucerna ardens, fed ſtatim extinguebatur, ut retexebatur.” Ex 


conjecturis apud Gruterum videndis expreſſimus. 
In minori Urnula qui legebantur inſcripti, verſiculos hic cabteter Sin eſt, 


s 


ABITE . HINC . PESSIMI , FURES 
vos. QUID , vos TRIS. VOLTIS 
CUM . OCULIS . EMISSICIIS 
ABITE . HINC .VESTRO . CUM , MERURIO 
PETASATO . CADUCEATOQUE 
MAXIMUS . MAXIMI . DONUM 
PLOTONI , Hoc. SACRUM . FECIT 


De Lucernis iſtiuſmodi vid. Boxhornii QUAEST. ROM. cap. xi. Ubi, de quo 
agimus, adducuntur Carmina. 


XLVII. Mecum communicavit, 'cum tribus aliis, ut praemonui ad Not. Car, 
XLI. Amicus eruditus, apud Italos agens. Qui Carmen inſuper aliud adjunxit, 
haud procul a Spoleto, nuper, ut praefertur, erutum: quod tamen ob umen 
et ingenii flexum nimis arceſſitum, quo conſtat ultimum —— Gs 


adducor ut credam priſci fuiſſe ſaeculi. 


D. M. 
FILIAE , PAT ER 


HUNC. ORNAT . TUMULUM . LAUS , SIQUA . IN . MARMORE , LAEVI , EST 
ET. QUIDQUID . POTUIT . DAEDALUS . EFFICERE 

QUEM . PATER , INFOELIX . PONI . CURAVIT . HABERET 
UT . DIGNAM , MERITIS . ANNA . SEPULTA . DOMUM 

TUQUE . ADEO . FATEARE . HOSPES , PRAESTANTIOR . ESSET 
Ax. SCULPTURA , OPIFEX , AN , PIETATE . PATER. N 


